

**H O T Ă R Â R E**

**pentru modificarea Hotărârii Consiliului Județean Cluj nr. 116/2024 privind aprobarea documentației de avizare a lucrărilor de intervenții, a indicatorilor tehnico-economici, a devizului general, precum și a sumei reprezentând categoriile de cheltuieli finanțate de la bugetul local pentru realizarea obiectivului de investiții ”Modernizarea și reabilitarea drumurilor județene: DJ 150 Chesău-Pălatca km 44+800, km 48+800”, aprobat pentru finanțare prin Programul național de investiții „Anghel Saligny”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 185 din 17.09.2024 pentru modificarea Hotărârii Consiliului Județean Cluj nr. 116/2024 privind aprobarea documentației de avizare a lucrărilor de intervenții, a indicatorilor tehnico-economici, a devizului general, precum și a sumei reprezentând categoriile de cheltuieli finanțate de la bugetul local pentru realizarea obiectivului de ”Modernizarea și reabilitarea drumurilor județene: DJ 150 Chesău-Pălatca km 44+800, km 48+800”, aprobat pentru finanțare prin Programul național de investiții „Anghel Saligny”, propus de Preşedintele Consiliului Județean Cluj, domnul Alin Tișe, care este însoțit de Referatul de aprobare cu nr. 35398 din 29.08.2024; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 35400 din 29.08.2024 și cu nr. 37780 din 17.09.2024 şi de Avizul cu nr. 35398 din 19.09.2024 adoptat de Comisia de specialitate nr. 2., în conformitate cu art. 182 alin. (1) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare dispozițiile:

* art. 182 alin. (4) coroborate cu ale ale art. 136 alin. (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 123 – 140, art. 142 – 156, art. 215 – 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

Ținând cont de prevederile:

* Ordonanței de urgență a Guvernului nr. 95/2021 pentru aprobarea Programului Național de Investiții "Anghel Saligny";
* Anexei nr. 2.13 “Rețeaua de drumuri județene din Județul Cluj” la Hotărârea Guvernului nr. 540/2000 privind aprobarea încadrării în categorii funcționale a drumurilor publice si a drumurilor de utilitate privată deschise circulației publice, cu modificările şi completările ulterioare;
* Ordinului Ministrului Dezvoltării, Lucrărilor Publice și Administraţiei nr. 1.333/2021 privind aprobarea Normelor metodologice pentru punerea în aplicare a prevederilor Ordonanţei de urgenţă a Guvernului nr. 95/2021 pentru aprobarea Programului naţional de investiţii "Anghel Saligny", pentru categoriile de investiţii prevăzute la art. 4 alin. (1) lit. a)-d) din Ordonanţa de urgenţă a Guvernului nr. 95/2021, cu modificările și completările ulterioare;
* Hotărârii Consiliului Județean Cluj nr. 185/2021 privind aprobarea cererii de finanțare și a devizului general estimativ privind obiectivul de investiții ”Modernizarea și reabilitarea drumurilor județene: DJ 150 Chesău-Palatca km 44+800, km 48+800” în vederea includerii la finanțare prin Programul național de investiții „Anghel Saligny”;

Hotărârii Consiliului Județean Cluj nr. 28/2024 privind aprobarea Programului privind obiectivele de investiții și lucrările de modernizare/reabilitare a drumurilor județene în anul 2024, cu modificările și completările ulterioare;

În conformitate cu prevederile:

* art. 173 alin. (1) lit. b), alin. (3) lit. f) și alin. (5) lit. l) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 1 - 2, ale art. 7, ale art. 14 - 16 și ale art. 22 din Ordonanța Guvernului nr. 43/1997 privind regimul drumurilor, aprobată prin Legea nr. 82/1998, republicată, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Județean Cluj nr. 116/2024 privind aprobarea documentației de avizare a lucrărilor de intervenții, a indicatorilor tehnico-economici, a devizului general, precum și a sumei reprezentând categoriile de cheltuieli finanțate de la bugetul local pentru realizarea obiectivului de investiții ”Modernizarea și reabilitarea drumurilor județene: DJ 150 Chesău-Pălatca km 44+800, km 48+800”, aprobat pentru finanțare prin Programul național de investiții „Anghel Saligny” se modifică după cum urmează:

1. În conținutul titlului hotărârii se modifică sintagma ”Modernizarea și reabilitarea drumurilor județene: DJ 150 Chesău-Pălatca km 44+800, km 48+800” cu sintagma ”Modernizare și reabilitare de drumuri județene din județul Cluj: DJ 150 Chesău-Pălatca km 44+800 - km 48+800”;

2. În conținutul articolului 1 se modifică sintagma ”Modernizarea și reabilitarea drumurilor județene: DJ 150 Chesău-Pălatca km 44+800, km 48+800” cu sintagma ”Modernizare și reabilitare de drumuri județene din județul Cluj: DJ 150 Chesău-Pălatca km 44+800 - km 48+800”;

3. În conținutul articolului 2 se modifică sintagma ”Modernizarea și reabilitarea drumurilor județene: DJ 150 Chesău-Pălatca km 44+800, km 48+800” cu sintagma ”Modernizare și reabilitare de drumuri județene din județul Cluj: DJ 150 Chesău-Pălatca km 44+800 - km 48+800”;

4. În conținutul articolului 3 se modifică sintagma ”Modernizarea și reabilitarea drumurilor județene: DJ 150 Chesău-Pălatca km 44+800, km 48+800” cu sintagma ”Modernizare și reabilitare de drumuri județene din județul Cluj: DJ 150 Chesău-Pălatca km 44+800 - km 48+800”;

5. Articolul 4 se modifică şi are următorul conţinut:

“**Art. 4.** Se aprobă finanţarea de la bugetul local al UAT Județul Cluj, cu suma de 440.220,56 lei pentru realizarea obiectivului de investiții ”Modernizare și reabilitare de drumuri județene din județul Cluj: DJ 150 Chesău-Pălatca km 44+800 - km 48+800”, reprezentând categoriile de lucrări finanțate de la bugetul local conform art. 4 alin. (6) din Normele metodologice pentru punerea în aplicare a prevederilor Ordonanţei de urgenţă a Guvernului nr. 95/2021 pentru aprobarea Programului naţional de investiţii "Anghel Saligny", pentru categoriile de investiţii prevăzute la art. 4 alin. (1) lit. a) - d) din Ordonanţa de urgenţă a Guvernului nr. 95/2021, aprobate prin Ordinul Ministrului dezvoltării, lucrărilor publice şi administraţiei nr. 1.333/ 2021.”;

6. Anexa nr. 2 ”Caracteristicile principale și indicatorii tehnico-economici ai obiectivului de investiții ”Modernizarea și reabilitarea drumurilor județene: DJ 150 Chesău-Pălatca km 44+800, km 48+800” se modifică şi se înlocuieşte cu **anexa nr. 1** care face parte integrantă din prezenta hotărâre;

7. Anexa nr. 3 ”Deviz general al obiectivului de investiție "Modernizare și reabilitarea drumurilor județene din județul Cluj: DJ 150 Chesău-Pălatca km 44+800, km 48+800" se modifică şi se înlocuieşte cu **anexa nr. 2** care face parte integrantă din prezenta hotărâre.

**Art. II.** Prezenta hotărâre se comunică Direcției Generale Buget-Finanțe, Resurse Umane; Direcţiei de Administrare Drumuri Judeţene, precum şi Prefectului Judeţului Cluj, şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet "www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 185 din 26 septembrie 2024**

*Prezenta hotărâre a fost adoptată cu 34 de voturi “pentru”,* *iar 3 membri ai Consiliului județean nu au votat, fiind astfel respectate prevederile legale privind majoritatea de voturi necesară.*